***Årsplan for Hundremeterskogen barnehage 2025-26***



Telefon: 95 00 96 95

Mail: [hundrembhg@gmail.com](mailto:hundrembhg@gmail.com)

Adresse: Lerkeveien 20, 3142 Vestskogen

Innholdsfortegnelse

[KORT OM BARNEHAGEN 3](#_Toc197934478)

[KOMMUNENS MÅL OG SATSNINGER FOR FÆRDER-BARNEHAGENE 4](#_Toc197934479)

[ Handlingsplan for trygt og godt leke- og læringsmiljø i barnehage og skole i Færder kommune 4](#_Toc197934480)

[BARNEHAGENS MÅL OG SATSNINGER 5](#_Toc197934481)

[MÅL FRA LOV OM BARNEHAGER OG RAMMEPLAN 6](#_Toc197934482)

[DANNING GJENNOM OMSORG, LEK OG LÆRING 6](#_Toc197934483)

[BARNS MEDVIRKNING 6](#_Toc197934484)

[SAMARBEID MED BARNAS HJEM 7](#_Toc197934485)

[FYSISK MILJØ SOM FREMMER ALLE BARNS UTVIKLING 7](#_Toc197934486)

[DEMOKRATI OG MANGFOLD 8](#_Toc197934487)

[PSYKISK HELSE OG LIVSMESTRING 9](#_Toc197934488)

[SAMARBEID OG SAMMENHENG MELLOM BARNEHAGE OG SKOLE 9](#_Toc197934489)

[PLANLEGGING, DOKUMENTASJON OG VURDERING 10](#_Toc197934490)

[BÆREKRAFTIG UTVIKLING 11](#_Toc197934491)

[PROGRESJONSPLAN FOR DE SYV FAGOMRÅDENE OG KJERNEVERDIENE I BARNEHAGEN 12](#_Toc197934492)

[KALENDER 25-26 17](#_Toc197934493)

# 

Målet med årsplan er å gi et godt innblikk i barnehagens arbeid. Foreldre og personalet skal se en klar sammenheng mellom barnehagehverdagen og de overordnede målene.

|  |
| --- |
| KORT OM BARNEHAGEN |
| * Hundremeterskogen barnehage Nøtterøy DA ble åpnet i Vestskogen 1. Mars 2008.   Barnehagen er eid og drevet av Tone og Geir Hagen. Tone jobber som styrer og pedagogisk leder. Barnehagen drives etter lov om barnehager med forskrifter. Vi tar imot 21 barn i alderen 1-6 år. Barna er delt inn i 2 grupper, "Spurver" 1-3 år og "Troster" 3-6 år.   * Vi er 4 pedagoger, 1 spesialpedagog, 4 fagarbeidere og 1 lærling som jobber for god kvalitet på både det allmenn - og spesialpedagogiske arbeidet i barnehagen. * Barnehagen holder til i Vestskogen, som ligger fint til som utgangspunkt for skogsturer, tur til sjøen og ulike lekeområder i nærmiljøet. Naturen har stor plass i vår hverdag og vi har et skogsområde i umiddelbar nærhet som brukes daglig. * Vi har stort fokus på det språkstimulerende miljøet. Barnehageåret 25-26 fortsetter vi vårt utviklingsarbeid med fokus på ASK (alternativ, supplerende kommunikasjon) i det allmennpedagogiske tilbudet. ASK er å kommunisere på andre måter enn bare gjennom talespråket. I tillegg til talespråket bruker vi grafiske symboler, konkreter, bilder, tematavler og tegn til tale. Alt dette er med å berike vårt språkmiljø for alle barna i Hundremeterskogen. Vårt mål er at alle barn opplever varierte muligheter for å kunne forstå, uttrykke seg og bli forstått. Det å ha fokus på ASK for ALLE barn er også et viktig ledd i inkluderingstanken. * Barnehageåret 25-26 vil sang og musikk være et satsningsområde for både Troster og Spurver. Musikk- og sangglede skaper trivsel og fellesskap. Vi vil legge til rette for å skape gode relasjoner og arenaer for samspill og samhandling gjennom sang og musikk. Barnas språk og motorikk blir stimulert og barna vil få erfaring med ulike instrumenter. Vi bruker musikk i både hverdagssituasjoner og i samlinger. * Vi ser viktigheten av høy emosjonell kompetanse. Forskning viser at høy emosjonell kompetanse er assosiert med økt livskvalitet, god psykisk helse, bedre relasjoner med andre og robusthet i møte med utfordringer. Hele personalgruppen har kompetanse innenfor COS, Circle of Security, et visuelt kart over barns emosjonelle behov. (Se barnet innenfra: 2021) * Vi fremmer verdier, holdninger og praksis for et bærekraftig liv. Vi ønsker å bidra til at barn og unge kan bli robuste, ta vare på seg selv, hverandre, de eldre generasjoner og jorda vår.  Vi må ruste barn og unge til det omskiftelige og gjøre dem i stand til å tåle raske endringer. * Vi ønsker å vektlegge det spesielle med et lite barnehagemiljø. Vi har gode forutsetninger for å se det enkelte barn og være til stede i deres verden med blikk for barnets beste. Vi jobber aktivt for å ha tett og godt samarbeid med barnets familie. * Lek stimulerer mange sider ved menneskers utvikling. Det språklige, sosiale, emosjonelle og motoriske livet vokser gjennom leken. Fri lek og tilrettelagt lek stimulerer til kreativitet, skapende virksomhet og gir opplevelser alene og sammen med andre. Vi anerkjenner barndommens egenverdi hvor leken har en sentral rolle. * Barnehagens styrer har det faglige ansvaret for utarbeidelse av årsplan i samarbeid med ansatte og foreldre. Barnehagens årsplan med progresjonsplan, fastsettes av barnehagens samarbeidsutvalg (SU). |

|  |
| --- |
| KOMMUNENS MÅL OG SATSNINGER FOR FÆRDER-BARNEHAGENE |
| Noen sentrale dokumenter:   * Helhetlig plan for oppvekst:   <https://faerder.kommune.no/tjenester/barnehage-skole-og-familie/helhetlig-plan-for-oppvekst/helhetlig-plan-for-oppvekst/> Handlingsplan for trygt og godt leke- og læringsmiljø i barnehage og skole i Færder kommune <https://faerder.kommune.no/tjenester/barnehage-skole-og-familie/stottetjenester/for-ansatte-i-oppvekst/planer/handlingsplan-for-trygt-og-godt-leke-og-laringsmiljo-i-barnehage-og-skole-i-farder-kommune/> |
| Våre tiltak:   * Barnets beste skal alltid tas hensyn til. Å virkelig handle ut fra hva som er barn og unges beste, kan voksne kun dersom de setter barn og unge i sentrum for sitt tankesett og sine handlinger. * Vi jobber for en barnehagedag preget av glede, humor og gode følelsesmessige opplevelser. Vi ser verdien av blandet aldersgruppe, barna er rollemodeller for hverandre. Leken har en sentral rolle for mestring, kreativitet, språkutvikling og sosial kompetanse. * Regional ordning for kompetanseutvikling i barnehage (Rekomp) skal bidra til kompetanse- og kvalitetsutvikling. Vi i Hundremeterskogen jobber spesielt med ASK (alternativ og supplerende kommunikasjon) i det allmennpedagogiske arbeidet. Vi samarbeider med USN (Universitet i Sørøst-Norge) og det vil vi også fortsette med kommende barnehageår. * Trygghetssirkelen (COS) øker vår bevissthet om barns behov for trygghet, det å regulere barns følelser og hjelpe til i lek og vennskap. <https://faerder.kommune.no/tjenester/barnehage-skole-og-familie/helsetjenester-barn-og-unge/helsestasjon-0-5-ar/kurs-og-grupper/trygghetssirkelen-cos-p/> * BTI- modellen (Bedre Tverrfaglig Innsats) skal bidra til at barn, unge og familiene deres får nødvendig hjelp så tidlig som mulig. Den er laget for å bedre samhandlingen mellom de ulike kommunale tjenestene som jobber med barn og unge. «Færderhuset» er et lavterskeltilbud som skal legge til rette for at barn, unge og deres familier får rask og riktig hjelp når de har behov for det. * Barnehagen jobber systematisk for å forebygge utestengning og mobbing. Gjennom tydelige og rause voksne skaper vi et miljø der barna trives og er sosialt inkludert. Vi har utarbeidet en plan som ivaretar aktivitetsplikten og sikrer nulltoleranse for krenkelser i barnehagen. |

|  |
| --- |
| BARNEHAGENS MÅL OG SATSNINGER |
| * Alle barn og foreldre skal føle seg trygge og ivaretatt. * Alle barn har rett til å være forskjellige og vi skal ivareta det enkelte barns behov. * Alle barn skal oppleve å ha venner. * Alle ansatte skal være engasjerte og delaktige i barnehagens arbeid og møte barn og foreldre med respekt. |
| Våre tiltak:   * I den primære tilknytningsrelasjonen er den viktigste oppgaven å støtte barnet i å regulere sin indre tilstand. Gjentatte erfaringer av å bli sett, forstått og hjulpet til å mestre egen tilstand er byggesteinene i følelsesreguleringen. * Ved oppstart i barnehagen er det stort fokus på tilknytning og trygghet for barn og foreldre. Barnehagen gjennomfører hjemmebesøk og 3 besøksdager på våren, oppstartsamtale og generelt styrket bemanning i oppstartsfasen. Nye barn får også en primærkontakt som har et særlig ansvar for barnet og samarbeidet med foresatte i oppstarten. * Når barn og unge erfarer at deres meninger, ideer, forslag og utforskertrang blir tatt på alvor, vil de i økende grad bli selvstendige og ansvarlige barn, unge og voksne. * Personalet i barnehagen arbeider ut ifra rammeplanens intensjoner. Vi har faste ledermøter, avdelingsmøter, personalmøter på kveldstid og 5 planleggingsdager pr. år, hvor vi planlegger og vurderer virksomheten. |

# **MÅL FRA LOV OM BARNEHAGER OG RAMMEPLAN**

|  |
| --- |
| DANNING GJENNOM OMSORG, LEK OG LÆRING |
| Rammeplan:   * Barnehagen skal støtte barna i å forholde seg prøvende og nysgjerrige til omverden. * Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. * Barnehagen skal bygge på grunnleggende verdier i kristen og humanistisk arv og tradisjon. |
| Våre tiltak:   * Jobbe bevisst for å skape et godt fellesskap i barnehagen hvor alle barna opplever å være aktive deltakere og hvor vennskap dannes, dette gjøres blant annet gjennom personalets holdninger og felles opplevelser. Alle barn trenger å oppleve å ha en venn og gode relasjoner til minst en sentral, trygg voksen. * Personalet jobber kontinuerlig med å utvikle fleksible lekemiljøer med fokus på bruk av gjenbruksmateriell, naturprodukter og bevisst bruk av de ulike rommene, også uterommet. * Vi bestreber oss på en autoritativ voksenstil, en voksenstil som fremholdes som helsefremmende. Kjennetegn hos voksne med autoritativ voksenstil er at de bygger gode, varme relasjoner som hele tiden pleies og holdes ved like, samtidig som de stiller krav. * Vi møter foreldrene med respekt og åpenhet i forhold til deres behov og ønsker, og forståelse for deres livssituasjon, religion og livssyn. |

|  |
| --- |
| BARNS MEDVIRKNING |
| Rammeplan:   * Barnet skal ha rett til medvirkning tilpasset barnas alder og forutsetninger. * Barnet har rett til å gi uttrykk for sitt syn på barnehagens daglige virksomhet. * Barnet skal jevnlig få mulighet til aktiv deltakelse i planlegging og vurdering av barnehagens virksomhet. |
| Våre tiltak:   * Å kjenne seg betydningsfull i fellesskapet bidrar også til følelsen av å høre til. Fra barn er ganske små kan de kjenne en betydningsfull rolle i fellesskapet gjennom for eksempel å hjelpe til med å rydde, gå ut med søpla, dekke bordet eller hjelpe en venn. * Aktiviteter og prosjektarbeid blir planlagt ut ifra observasjon av gruppen og samhandling med barna. Personalet jobber systematisk og bevisst med å være deltakende i barnas lek for å fange opp barnas syn og meninger. * Lek i små grupper sammen med sensitive voksne øker barns mulighet til medvirkning og bidrar til at barna lettere blir møtt på egne initiativ. Vi veileder barna i å ha en balanse mellom det å hevde seg selv og det å kunne slippe til andre. * Vi bruker konkreter, fotografier, tematavler, symboler, tegn til tale og flanellograf (ASK) som pedagogisk dokumentasjon og utgangspunkt for samtaler og refleksjon sammen med barna. Barna er med på å lage tematavler, noe som igjen bidrar til barnas mulighet til å medvirke i egen hverdag. |

|  |
| --- |
| SAMARBEID MED BARNAS HJEM |
| Rammeplan:   * Barnehagen skal i samarbeid og forståelse med hjemmet ivareta barnets behov for omsorg, lek, læring og danning som grunnlag for allsidig utvikling. * For å sikre samarbeidet med barnas hjem skal hver barnehage ha et foreldreråd og samarbeidsutvalg. |
| Våre tiltak:   * Barnehagens verdigrunnlag er preget av respekt og retten til å være forskjellig.   Personalet tar imot foreldre og barn ved levering og henting. Gjennom daglig og tett samarbeid med foreldrene økes mulighet for tillit og evne til å lytte til hverandres behov og ønsker.   * God informasjonsflyt opprettholdes via daglige samtaler, Kidplan, foreldresamtaler og foreldremøter. * Det velges 2 FAU- representanter på høstens foreldremøte. Disse to representerer foreldrene i SU (Samarbeidsutvalget). Foreldrene oppfordres til å komme med innspill til aktuelle temaer på foreldremøte. |

|  |
| --- |
| FYSISK MILJØ SOM FREMMER ALLE BARNS UTVIKLING |
| Rammeplan:   * Barnehagen skal gi barn muligheter for lek, livsutfoldelse og meningsfylte opplevelser. |
| Våre tiltak:   * Frilek og tilrettelagt lek stimulerer til kreativitet, skapende virksomhet og gir opplevelser alene og sammen med andre. * Gjennom å anerkjenne og bygge på barnets styrker, vil vi lettere kunne bidra til at barn motiveres og engasjeres. På den måten opplever barnet å bli sett og hørt for sin verdi, og vil oppleve mening og sammenheng i sin utvikling. * Vi har skogen som nærmeste nabo og bruker denne daglig. Skogen og vårt uteområde inspirerer til fantasi og allsidig lek der barna får et variert bevegelsesmønster. Vi tilbyr variert og udefinert lekemateriell som inspirasjon til kreativitet. * Ukentlige turer i nærmiljøet. Gjennom kroppslig aktivitet lærer barn verden og seg selv å kjenne. Å gi barn og unge gode muligheter for å oppleve glede i bevegelse og aktivitet og i fellesskap med andre, men ut fra egne forutsetninger, har derfor stor betydning for utvikling av god fysisk helse. Vi ser verdien av at barn får utfordre seg og kjenne på egne grenser. * Et fysisk innemiljø som legger til rette for lek i små grupper. Vi har en "lesekrok" til ro og hvile. Lekemateriell og bøker er alltid lett tilgjengelig for barna. |

|  |
| --- |
| DEMOKRATI OG MANGFOLD |
| Rammeplan:   * Barnehagen skal møte barn med tillit, respekt og anerkjenne barndommens egenverdi. * Barnehagen skal fremme demokrati, likestilling og motarbeide alle former for diskriminering. * Barnehagen skal ta hensyn til barnets alder, funksjonsnivå, kjønn, sosiale, etniske og kulturelle bakgrunn. |
| Våre tiltak:   * Gode, varme, tydelige og forståelsesfulle relasjoner gir best mulighet til vekst og utvikling. * Gjennom en anerkjennende væremåte jobber vi for at alle barn inngår i og bidrar til barnehagens fellesskap. Barna får synliggjøre seg selv ved å jobbe med tema "meg selv og familien min". Hvert barn har sin egen bok med bilder av seg selv og familien. * Personalet fremmer egenverd og forebygger krenkelse gjennom handlinger, samtaler og litteratur. Når barn og unge får oppleve og erfare at de har en betydningsfull rolle i fellesskapet, vil dette bidra til å fremme tilhørighet og redusere utenforskap. * I leken øver vi evne til selvregulering og empati, to ferdigheter som er avgjørende for selvkontroll og vennskap og gjør det lettere å fungere sosialt. |

|  |
| --- |
| PSYKISK HELSE OG LIVSMESTRING |
| Rammeplan   * Barnehagen skal være et utfordrende og trygt sted for fellesskap og vennskap. * Alle barn skal erfare å få være betydningsfulle i fellesskapet. * Barnehagen skal formidle verdier og kultur gjennom glede og mestring i et sosialt fellesskap. |
| Våre tiltak:   * Gjennom støttende relasjoner og en trygg oppvekst utvikler barna evnen til å regulere sine egne følelser, styre egen atferd og etablere positive relasjoner. Dette legger grunnlaget for god psykisk helse, som er sentralt for god trivsel og livskvalitet. * Personalet er bevisst sin rolle som tydelige rollemodeller og støtter barna i konfliktløsning. Gjennom lekemiljø, samtaler, litteratur og dramatisering skal barna utvikle trygghet og selvstendighet på seg selv og sitt kulturelle individ. * Vi har stort fokus på lek som et virkemiddel for å opprette gode relasjoner mellom barn-barn og barn-voksen. Når barn opplever at voksne er til stede for dem og vil støtte dem, skapes en grunnleggende relasjonell trygghet som er gunstig for barnets utfoldelse og læring. * Vi jobber bevisst for å hjelpe barna i å bli robuste, vi bygger kompetanse i å mestre livets opp- og nedturer, vi prøver og feiler. Å mestre i dag det du ikke fikk til i går bygger selvverd. Vi øver og anerkjenner ferdigheter som sosial og emosjonell kompetanse og samarbeidskompetanse. |

|  |
| --- |
| SAMARBEID OG SAMMENHENG MELLOM BARNEHAGE OG SKOLE |
| Rammeplan:   * Barnehagen skal i samarbeid med skolen legge til rette for barns overgang fra barnehage til skole. * Siste året i barnehagen - overgang fra barnehage til skole   <https://faerder.kommune.no/tjenester/barnehage-skole-og-familie/barnehage/kvalitet-i-farderbarnehagene/siste-aret-i-barnehagen-overgang-fra-barnehage-til-skole/>   * "Færderbarnehagene" har en plan for arbeidet med 5-åringene det siste året i barnehagen:   <https://indd.adobe.com/view/55385663-89d8-4849-9642-93ab126cb396> |
| Våre tiltak:   * Ukentlige samlinger for førskolebarna (Hakkespettene) siste året i barnehagen, med utgangspunkt i «Plan for 5 åringens siste år i barnehagen». Hakkespettene får mer ansvar og hjelpes til å bli mer selvstendig før skolestart. * Samarbeid med skolene for å bli bedre kjent med hverandres innhold og oppgaver. Vi snakker om skolen, besøker skolen og forbereder barna best mulig til skolegangen. Vi er med på sangsamlinger og på «førskoledag». Vi får også besøk fra skolen i løpet av juni hvor barna får vise frem barnehagen sin. * Et informasjonsskjema om barnet utarbeides i samarbeid med foresatte og leveres til skolen på våren. Barna lager selv en tematavle med tanker og forventninger knyttet til skolestart som leveres til skolen sammen med informasjonsskjema. |

|  |
| --- |
| PLANLEGGING, DOKUMENTASJON OG VURDERING |
| Rammeplan:   * Barnehagens pedagogiske virksomhet skal planlegges, dokumenters og vurderes. * Barnehagen skal legge til rette for medvirkning fra barn, foreldre og ansatte. * Barnegruppen og det enkelte barns trivsel og utvikling skal observeres og vurderes fortløpende. |
| Våre tiltak:   * Bilder og barnas kreative uttrykk gir grobunn for gode samtaler og refleksjoner. I samarbeid med barna lager vi tematavler. Tematavlene er et godt utgangspunkt for samtaler knyttet til barnas forventninger og erfaringer. Barns medvirkning danner utgangspunkt for videre planlegging. * På personalmøter og planleggingsdager evalueres og utarbeides planer. Hvert år gjennomfører vi en brukerundersøkelse. Resultatet fra undersøkelsen bruker vi i det daglige arbeidet med kvalitetsutvikling og i arbeidet med årsplan. * Gjennom BTI- modellen (Bedre tverrfaglig innsats) systematiserer vi våre observasjoner av enkeltbarn. Barnet kartlegges med "Alle med" ved 3-års alder. Spesialpedagogen vår er til stede på avdeling sammen med barna og kan veilede både barn, personale og foreldre. Dette gir også en unik mulighet til å sette inn tiltak på et tidlig tidspunkt. * Årsplan evalueres på personalmøte, ledermøte og SU-møte vår-25. Ved nyansettelse og på personalmøte i august gjøres personalet kjent med taushetsplikten og opplysningsplikten til barnevernet jf. barnehageloven § 22. |

|  |
| --- |
| BÆREKRAFTIG UTVIKLING |
| Rammeplan:   * Barna skal lære å ta vare på seg selv, hverandre og naturen. * Barna skal forstå at dagens handlinger har konsekvenser for fremtiden. |
| Våre tiltak:   * Vi etterstreber å leve på en sånn måte at dagens behov imøtekommes, uten å ødelegge mulighetene for at kommende generasjoner skal få dekket sine behov. * Barna involveres i det praktiske arbeidet i barnehagen. De er med på å lage mat, dekke på/ rydde etter måltidet, sortere avfall og holde barnehagen i stand både ute og inne. I lek, prosjektarbeid og kreativt arbeid har vi en bevisst holdning til gjenbruk. * Vi er «matreddere» og jobber for å redusere matsvinn. Vi har minidrivhus og følger prosessen tett fra såing til høsting. Vi serverer frukt og grønt daglig, vi velger grove produkter der vi kan og har økt fokus på uprosessert mat. Vi serverer varm lunsj en dag pr uke og vi baker hjembakt brød/rundstykker hver dag. * Opphold i naturen skal hjelpe barn og unge til å utvikle respekt, lære å bli glade i og dermed også ta vare på den. Vi er i skogen daglig, er nysgjerrige, utforsker og undrer oss sammen. Vi bruker naturen aktivt som arena for å tenke kritisk og handle etisk. |

|  |
| --- |
| PROGRESJONSPLAN FOR DE SYV FAGOMRÅDENE OG KJERNEVERDIENE I BARNEHAGEN |
| Progresjonsplanen beskriver hvordan barnehagen arbeider med de syv fagområdene som er beskrevet i rammeplanen for barnehagens innhold og oppgaver. Flere fagområder vil være representert samtidig i temaopplegg og i hverdagsaktiviteter.   * Barnehagen skal støtte barns nysgjerrighet, kreativitet og vitebegjær. * Barnehagen skal utvikle grunnleggende kunnskaper og ferdigheter med utgangspunkt i barnets interesse. * Barnehagen skal utfolde skaperglede, undring og utforskertrang. |

|  |  |  |  |
| --- | --- | --- | --- |
| FAGOMRÅDENE | 1-2 ÅR  (SPURVER) | 3-5 ÅR  (TROSTER) | SKOLESTARTERE (HAKKESPETTER) |
| KOMMUNIKASJON, SPRÅK OG TEKST  Språkplan: [https://faerder.kommune.no/tjenester/barnehage-skole-og-familie/barnehage/kvalitet-i-farderbarnehagen](https://faerder.kommune.no/tjenester/barnehage-skole-og-familie/barnehage/kvalitet-i-farderbarnehagene/sprakplan/)  [e/sprakplan/](https://faerder.kommune.no/tjenester/barnehage-skole-og-familie/barnehage/kvalitet-i-farderbarnehagene/sprakplan/)  Vi har fokus på ASK-arbeid i det allmenpedagogiske tilbudet, ute og inne.  Vårt mål er at alle barn opplever varierte muligheter for å kunne forstå, uttrykke seg og bli forstått.  Daglig "lesestund" i tillegg til spontan lesing/samtaler med barn i små grupper. | Bøker og tematavler er tilgjengelig i barnas høyde.  Voksne er til stede, lydhøre overfor barns initiativ, tolker og setter ord på dem.  Daglig brukes sanger, bøker, eventyr og fortellinger med visuell støtte.  Alle barn lærer seg tegn til tale og har sitt eget «navn-tegn» | Barna oppmuntres til å uttrykke seg muntlig ved å fortelle om egne opplevelser og erfaringer.  Konkreter og tematavler blir brukt ved formidling av sanger, sangleker, eventyr, rim og regler. | Barna opplever lek med språket, rim, stavelser, ord og setninger.  Gjennom tall og bokstaver på veggen oppmuntres barna til å gjenkjenne og skrive enkle ord og sitt eget navn. Vi har et-håndsalfabet på veggen. (tegn til tale).  Barna utvikler egen fantasi og skaperglede. |
| KUNST  KULTUR  KREATIVITET  Gjennom varierte formingsaktiviteter blir barna kjent med ulike materiell, teksturer og farger.  Fellessamling på fredager som utgangspunkt for gode opplevelser med sang, musikk og rytmer. | Barna får erfaring med ulike sanseaktivteter som f.eks. ull, ris, fjær, vann og snø.  Barna opplever lek med musikk, lyder, instrumenter og dramatisering.  Barna får erfaring med dramatisering av ulike historier, sanger og bøker. | Barna opplever sanger og musikk fra forskjellige kulturer.  Barna opplever og deltar i drama og teater.  Dans og bevegelse, regelleker og sangleker. | Barna oppmuntres til å skape musikalske og kreative uttrykk.  Avslutningstur våren-26. |
| NÆRMILJØ  SAMFUNN  Barna er på ukentlige turer og blir kjent med lekeplasser i nærområdet, skolen, skogen og Tørkopp (fjæra). | Barna medvirker i presentasjonen av "Boka mi", barnets bok med bilder av seg selv og familien.  Via hånd-dukken Tarkus og Trygg trafikk dramatiserer og forteller vi enkle, gjenkjennelige historier fra vår hverdag i barnehagen og nærmiljøet ellers.  De eldste Spurvene drar på busstur. | Vi benytter oss av tilbudet til Besøkssenter våtmark Ilene og Færder nasjonalpark.    Vi bruker biblioteket aktivt, blir kjent med øy-kommunen Færder og byen Tønsberg.  Gjennom Trygg trafikk og "Tarkus" lærer de hvordan man beveger seg og bruker sansene i trafikken. | Hakkespettene besøker skolen sin. Besøksdag og sangsamlinger, lek ute og inne.  Vi samarbeider med Vestskogen barnehage før skolestart.  De er på egne turer i trafikken og lærer å bruke alle sanser for å "lese" trafikkbildet. |

|  |  |  |  |
| --- | --- | --- | --- |
| ANTALL  ROM  FORM  Barna får forståelse for tall, mengder, rom og form ved at personalet benevner dette i hverdagssituasjoner og undrer seg sammen med barna. | Gjennom sanger, eventyr, rim og regler får barna erfaringer med antall og mengder.  Gjennom allsidig lekemateriell får barna erfare rom, former og antall.  Borddekking, matlaging, perler, spill, m.m  Bee-bot, en robot som programmeres enkelt med knappetrykk, frem, tilbake eller til siden. | Barna lærer om antall, form og mønstre gjennom bevisstgjøring i hverdagen, f.eks. som «ukas hjelper» dekke på bordet.  Gjennom ellinger, regler, lek og eventyr får barna et aktivt forhold til antall og mengder.  Vårt lekemateriell inspirerer til å utforske mengder og opplevelse av rom og form. | Barna sorterer, klassifiserer og teller ulike mengder.  Gjennom lek med geometriske figurer får barna erfare riktig benevning av disse.  Med Bee-Bot får de erfaring med programmering, og sammenheng mellom årsak-virkning. |
| NATUR  MILJØ  TEKNOLOGI  Dette fagområde har stort fokus hos oss. Vi er mye på tur og bruker naturen aktivt for å leke, lære og bygge vennskap. | Barna opplever naturen i all slags vær og til alle årstider.  Barna får gode opplevelser i skogen og fjæra, de lærer å bli glad i og ta vare på miljøet vårt gjennom ukentlige turer.  De rydder etter måltidet, setter inn i oppvaskmaskin og sorterer søppel.  Barna blir kjent med I-pad, skriver, kamera, projektor og Bee-Bot. Bilder blir skrevet ut og hengt opp som utgangspunkt for samtaler. | Barna opplever å bli kjent med naturen ved å være ute i all slags vær både i barnehagen og på tur.  Barna deltar i enkle vedlikeholdsoppgaver som å reparere bøker/leker, spikre, rake, koste og måke for å lære å ta vare på miljøet vårt. De er også deltakende i planting og høsting.  «Ukas hjelpere» 2 barn får et ekstra ansvar for å dekke bord, sortere/kaste søppel, vaske og koste etter måltidet.  Barna bruker pc, I-pad, og Bee-Bot til programmering. | Barna får grunnleggende kunnskap om naturen, og lærer seg å "bruke" naturen på en god måte.  Barna får erfaring med ulike eksperimenter.  Gjenbruk av materiell brukes i formingsaktiviteter.  Hakkespettene får erfaring med pc og skrive. |
| ETIKK  RELIGION  FILOSOFI  Sammen skaper vi rom for undring i hverdagen. Barnets tro, spørsmål og undring blir møtt med anerkjennelse og respekt. | Barna blir kjent med grunnleggende verdier gjennom våre holdninger og praksis. Sammen er vi undrende og anerkjenner ulike levesett, religioner og kulturer.  Personalet og andre barn er viktige rollemodeller som viser omsorg ved å hjelpe, oppmuntre, trøste og bry seg. | Barna blir kjent med ulike religioner gjennom aktiviteter, samtaler og markeringer.  Gjennom Forut sin barneaksjon lærer vi om nestekjærlighet, andre kulturer, levesett og religion. | «Barnesamtaler», vi lager og bruker tematavle i samtaler med barna, barnet får uttale seg om ting de er opptatt av, trivsel, venner og eventuelt ting som er utfordrende.  I Hakkespettgruppen reflekteres det rundt tro med undring og respekt. |
| KROPP  BEVEGELSE  MAT, HELSE  Barna er ute på barnehagens uteområde og i vår "100m-skog" daglig.  Barna bruker kroppen i ulendt og variert terreng både i barnehagen og på eksterne turer.  Barna opplever ulike turmål med varierende grad av lengde og mål. | Barna går på tur i nærmiljøet. Tilrettelegger det fysiske miljøet for motorisk aktivitet  Gjennom "smøremåltid" og varm lunsj får barna erfaring med variert mat, å tilberede, smøre, sende, dekke på og rydde av.  Vi planter og sår, både ute og inne. Vi høster, og er så heldig å få plukke frukt og bær i nærområdet vårt.  Vi baker og serverer hjemmebakte brød og/eller rundstykker daglig. | Gjennom måltidene og samtaler får barna kjennskap til sunn og næringsrik kost.  Barna motiveres til selvstendighetstrening i de daglige aktiviteter.  Gjennom samtaler og litteratur formidles fysisk og psykisk helsevern. Lære å gjenkjenne følelser hos seg selv og andre, og sette grenser for seg selv. (Barnas verneombud) | Barna får kjennskap til hvordan ulik type mat påvirker kroppen vår. (sunnerebarn.no)  Sammen Mot – vold og overgrep. Skolestartgruppen skal bli kjent med gode og vonde hemmeligheter, og lovlig og ulovlig berøring.​​  Barna skal få erfare hvordan bygge relasjoner og vennskap, og håndtere tanker og følelser.​​  Barna skal få kunnskap om hvordan sette grenser for seg selv og respektere andre sine.​​  Barna får kunnskap om kropp og seksualitet.​​ |

|  |  |  |  |
| --- | --- | --- | --- |
| KJERNEVERDIER I BARNEHAGEN | SPURVER | TROSTER | HAKKESPETTER |
| OMSORG OG DANNING  Tilgjengelige voksne på gulvet som tilbyr et fang, kos og støtte i lek med jevnaldrende. (Trygghetsirkelen) | Vi har stort fokus på tilknytning og trygghet, voksne på gulvet, tilgjengelig for barna. Vi er viktige rollemodeller. Vi anerkjenner også omsorg mellom barn.  Aldersblandet gruppe, barn i ulike aldere lærer av hverandre.  Veksling mellom aktivitet og hvile i løpet av dagen. | «Lekegrupper», med fokus på vennskap, relasjoner og det å være en god venn.  Robuste barn, personalet motiverer til at barna utfordrer seg selv, prøver å løse utfordringer etter beste evne, uten å gi opp, for så å oppleve stolthet og mestringstro. | Småsteg og Barnas verneombud, om kropp og grenser.  Barna er delaktig i pådekking, opprydning, søppelsortering og de bærer egen sekk på tur. De oppmuntres til å holde orden i egne ting. |
| LEK OG LÆRING  Vi har stort fokus på relasjon barn-voksen, og barn-barn, trygghet er en forutsetning for lek, utvikling og læring.  ASK er en naturlig del av vårt lekemiljø.  Vi deler Spurver og Troster for å ivareta de ulike behov og forutsetninger. | Variert og udefinert lekemateriell som stimulerer til samspill.  Det fysiske rom er utarbeidet med tanke på å skjerme leken.  Den voksne er aktivt med i leken som veileder, støttespiller og rollemodell.  Vi gir barna god tid til å være nysgjerrige og utforskende.  Vi skaper arena for mestring, nysgjerrighet og glede som utgangspunkt for læring. | Vi skjermer leken til Trostene og øver utholdenhet i leken. Vi organiserer oss i mindre lekegrupper.  Barns medvirkning er utgangspunkt i leken.  Personale er interessert i barns initiativ, tar tak i dette og utforsker videre sammen med barna.  Vi bruker naturen og kroppen aktivt som utgangspunkt for lek, mestring og læring. Vi bruker prosjektarbeid som metode. | Ukentlig gruppe med fokus på lek, sosialkompetanse, livsmestring, språk og matematikk. |

|  |  |
| --- | --- |
| KALENDER 25-26 | OVERSIKT OVER AKTIVITETER, TRADISJONER OG KULTURBEGIVENHETER |
| AUGUST OG SEPTEMBER | Tema: Vennskap, følelser og sosial kompetanse, "Meg selv og familien min"  Nye barn blir kjent i barnehagen, på tur i skogen og i nærmiljøet vårt. Vi har fokus på inkludering, fellesskap, tydelige og gode rutiner og forutsigbarhet. |
| 15. august  Dato kommer  Uke 35-39 | Planleggingsdag, barnehagen er stengt.  "Høstsuppe"- barna lager og serverer suppe med hjemmebakte rundstykker til foreldre + søsken på barnehagens uteområde.  Foreldresamtaler og foreldremøte |
| OKTOBER OG  NOVEMBER | Tema: Toleranse og likeverd.  Vi jobber med Forut sin barneaksjon med fokus på demokrati, solidaritet og livssyn. Vi lager en kunstutstilling.  Høst: vi følger med på endringer i naturen og lar også høsten inspirere oss i formingsaktiviteter. Skogen brukes aktivt til ulike prosjekter |
| 24. oktober  3. nov | FN-dagen markeres med at foreldre og søsken inviteres til utstilling i barnehagen kl 7.15-9. Ta med frokosten, vi serverer kaffe/te:)  Planleggingsdag, barnehagen er stengt |
| DESEMBER | Tema: Nestekjærlighet, advent og jul.  Vi legger opp til en adventstid preget av ro, glede og tid til undring. Vi gleder andre ved å lage enkle julegaver. Vi vasker, rydder og pynter barnehagen til jul. |
| 12. desember | Luciamarkering kl 7.45: foreldre og søsken inviteres til barnehagen. Vi synger, serverer frokost og skaper en hyggelig førjulstid. Ta med lucia-lys med batteri og glitter til håret om barnet ønsker.  Nissefest for barn og personale. Ta gjerne på røde klær og nisselue. Vi servere grøt.  Trostene besøker kirken og er med på julesamling. |
| JANUAR OG  FEBRUAR | Tema: Vennskap og sosial kompetanse.  Årstiden "vinter" preger perioden, vi blir kjent med elementet vann i form av is og snø. Vi lar kreativiteten inspireres av dette.  Karneval i Norge og andre land, ulike tradisjoner og kulturer. |
| 9. jan    6. feb  Februar  Uke 5-9 | Felles planleggingsdag i Færder kommune, barnehagen stengt.  Vi markerer samefolkets dag.  Vi håper på lek i snøen og muligheter for ski, aking, turer og mat på bål.  Karneval i barnehagen, vi kler oss ut, danser, synger og spiller på selvlagde instrumenter.  Foreldresamtaler |
| MARS OG  APRIL | Vi har HMS-uker med fokus på ferdsel i trafikken, brannvern og førstehjelp. Vi bruker Hånddukken Tarkus fra Trygg Trafikk og Brannbjørnen Bjørnis som utgangspunkt for aktiviteter og samtaler.  Trostene har samtaler om psykisk og fysisk helse med utgangspunkt i egnet litteratur.  Vi har fokus på påske, våren og naturen våkner til liv. Vi bruker skogen aktivt. |
| Mars  April | Vi markerer Rockesokkdagen- den internasjonale dagen for Down syndrom.    Påskelunsj for barn og personale. Vi leter etter påskeegg i skogen. Vi planter og sår.  Vi markerer ramadan og Eid.  Dugnad, en ettermiddag i uke 16 eller 17, de som ønsker har med barna. |
| MAI OG  JUNI | Denne perioden har vi også stort fokus på turer i skogen og i fjæra. Trostene bruker Tørkopp-stranda aktivt. |
| 15. mai  Juni | 17.-mai markering i barnehagen for barn og personalet, vi ser på Labakken skole sitt «øve-tog».  Planleggingsdag, barnehagen stengt.  Avslutningstur for Hakkespettene  Pride i barnehagen, vi fremmer likeverd og likestilling uavhengig av kjønn, funksjonsevne, seksuell orientering, kjønnsidentitet og etnisitet.  Sommerfest for barn m / familie og personale i regi av FAU.  Feriestengt uke 27- 30 |